Peaaegu lugematu arv muljet avaldavaid muuseume, millest paljud  asuvad linna idaosas, kauni bulvari Unter den Linde läheduses, on tunnistajaiks Berliini hiilgavatele kunsti- ja kultuuriepohhidele. Kuid tänapäeval on olukord jälle teistsugune; üle 20 000 kujutava kunstniku loodud teosed on nähtaval kõikjal: nii avalikus ruumis kui ka trendikate linnaosade Kreuzbergi ja Prenzlauer Bergi arvutuis tagahoovides, kunsti näeb üdini stiilsetes galeriides, majaseintel ja alternatiivsetes kunstikeskustes. Ent Berliin on üks maailma põnevamaid ja elavamaid kunstikeskusi ka  väljaspool autonoomseid kunstiliike: Berliinis leiavad oma koha ja publiku ka maailmatasemel konverentsid ja messid. Mida te ka ei otsiks: Berllinis tasub kõik end kuhjaga ära. See kehtib ka ses mõttes, et Berliin on jäänud tõeliselt hindaväärt linnaks, nii-öelda ausaks linnaks ausate hindadega. Hiljemalt siis, kui pugite mõnes siinseist loendamatuist bistroodest Berliini rahvustoitu, kuulsat karrivorsti, veendute selles ise, et Berliin ja berliinlased on siirad, otsekohesed ja lihtsad. Lihtne ära armuda - ja  jälle tagasi tulla.